POROČILO KOMISIJE Solidarnostni sklad Evropske unije Letno poročilo 2011 /* COM/2012/0523 final */





KAZALO 1........... Uvod.............................................................................................................................. 3 2........... Tekoče vloge iz leta 2010............................................................................................... 3 3........... Nove vloge, prejete leta 2011......................................................................................... 6 4........... Financiranje.................................................................................................................... 7 5........... Spremljanje.................................................................................................................... 8 6........... Zaključki........................................................................................................................ 9 7........... Sporočilo o prihodnosti Solidarnostnega sklada EU....................................................... 10 8........... Sklepi........................................................................................................................... 11 Priloga 1: Pragi za večje nesreče, veljavni leta 2011 (na podlagi podatkov iz leta 2009 za bruto nacionalni dohodek) 12 Priloga 2: Tekoče vloge iz leta 2010 za pomoč iz Solidarnostnega sklada in nove vloge, o katerih se je odločalo leta 2011.................................................................................................................................... 13 Priloga 3: Vloge za pomoč iz Solidarnostnega sklada EU od leta 2002......................................... 14 POROČILO KOMISIJE Solidarnostni sklad Evropske unije Letno poročilo 2011 1. Uvod Člen 12 Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (v nadaljnjem besedilu: Uredba) določa, da se Evropskemu parlamentu in Svetu predloži poročilo o dejavnosti Sklada v preteklem letu. To poročilo predstavlja dejavnosti Sklada v letu 2011, ki kot prejšnja poročila zajema obravnavo tekočih in novih vlog ter oceno poročil o izvajanju, da se lahko pripravijo za zaključitev. Z vidika števila vlog je bilo leto 2011 mirnejše od preteklih let. V tem letu so bile predložene samo štiri vloge za pomoč iz Solidarnostnega sklada, medtem ko je bilo v letu 2010 predloženih 17 takih vlog. Ker so bile nekatere od teh vlog prejete šele proti koncu leta 2010, se je njihova ocena nadaljevala v letu 2011. Gre za vloge Francije (poplave v departmaju Var), Češke (jesenske poplave), Nemčije (poplave na Saškem), Hrvaške in Slovenije (septembrske poplave) ter Madžarske (razlitje rdečega blata). Ocena teh primerov je bila zaključena med letom 2011 in je opisana v tem poročilu. Štirje primeri, prejeti v letu 2011, so zadevali dve vlogi Italije (poplave v Benečiji ter poplave v Liguriji in Toskani), eno vlogo Španije (potres v Lorci) in eno Cipra (eksplozija v pomorskem oporišču). V letu 2011 je Komisija dokončala oceno in ugodila vlogama Italije (poplave v Benečiji) in Španije (Potres v Lorci). Odločitve o drugi vlogi Italije (poplave v Liguriji in Toskani), kakor tudi o vlogi Cipra je Komisija sprejela v začetku leta 2012. V letu 2011 je Komisija odobrila pomoč iz Solidarnostnega sklada za 11 nesreč v skupnem znesku 239,9 milijona EUR in predlagala nadaljnjo pomoč v višini 38 milijonov EUR za dva nova primera. 2. Tekoče vloge iz leta 2010 Francija (poplave v departmaju Var) Predele na jugu Francije je 15. in 16. junija 2010 prizadelo močno deževje. Francoski organi so 24. avgusta 2010 predložili vlogo za pomoč iz Solidarnostnega sklada. Vloga je bila omejena na najbolj prizadeta območja v departmaju Var, sestavljena pa iz devetih občin ter dveh področij na podobčinski ravni, ki skupaj tvorijo enotno sklenjeno območje, jasno opredeljeno v vlogi. Skupna neposredna škoda, ki jo je na tem predelu povzročila nesreča, je bila ocenjena med 703,2 milijona EUR in 778,2 milijona EUR. Komisija je za namene ocenjevanja vloge uporabila povprečen znesek škode 740,7 milijona EUR. Ocena skupne neposredne škode je tako predstavljala 21 % običajnega praga za odobritev pomoči iz Solidarnostnega sklada, ki je v Franciji veljal za leto 2010 in je znašal 3,467 milijarde EUR (tj. 3 milijarde EUR v cenah iz leta 2002). Ker je bila skupna škoda pod pragom, je bila francoska vloga preučena na podlagi izjemnih meril za „neobičajne regionalne nesreče“. Ocena je pokazala, da v vlogi ni bilo nobenih dokazov, ki bi potrjevali, da je bila gospodarska stabilnost departmaja Var resno in trajno prizadeta, kot na primer z znatnim upadom zaposlovanja ali padcem regionalnega BDP. Komisija je zato 4. marca 2011 odločila, da francoska vloga ne izpolnjuje pogojev za izjemno odobritev pomoči iz Sklada in o tem ustrezno obvestila francoske organe. Češka (jesenske poplave leta 2010) Avgusta 2010 je severne dele Češke, in sicer Libereški okraj (Liberecký kraj) in sosednje okrožje Děčína, ki sodi v Usteški okraj (Ústecký kraj), prizadelo nenavadno močno deževje, ki je privedlo do hudih poplav, kar je povzročilo znatno škodo na javni infrastrukturi, v zasebnih domovih, kmetijstvu in podjetjih. Češki organi so 14. oktobra 2010 predložili vlogo za pomoč iz Solidarnostnega sklada. Češki organi so skupno neposredno škodo ocenili na 436,5 milijona EUR, kar je 53 % običajnega praga za odobritev pomoči iz Solidarnostnega sklada, ki je na Češkem veljal za leto 2010 in je znašal 824,03 milijona EUR (tj. 0,6% BND po podatkih iz leta 2008). Vloga je bila zato preučena na podlagi izjemnih meril za „neobičajne regionalne nesreče“. Vloga je pokazala, da so bila izpolnjena merila, po katerih a) mora biti prizadeta večina prebivalstva na prizadetem območju in b) je nesreča povzročila resne in trajne posledice, ki so vplivale na življenjske pogoje in gospodarsko stabilnost. Komisija je 23. marca 2011 predlagala odobritev finančne podpore v višini 10,912 milijona EUR. Ustrezni postopek za spremembo proračuna se je zaključil 14. julija 2011. Po sklenitvi sporazuma o izvajanju s Češko je bilo plačilo nepovratnih sredstev lahko izvedeno 22. decembra 2011. Nemčija (poplave na Saškem) V vzhodnih delih Nemčije, predvsem na Saškem, je avgusta in septembra 2010 prišlo do močnih deževij in posledično poplav, ki so poškodovale javno infrastrukturo, zasebne domove, kmetijstvo in podjetja. Vloga, ki so jo nemški organi predložili 15. oktobra 2010 je pokazala, da je bila predložena kumulativna vloga za tri različne nesreče in da so ti dogodki zadevali različna območja znotraj Saške, ki se le delno prekrivajo. Skupna zbrana neposredna škoda, ki so jo povzročile poplave, je bila ocenjena na 937,8 milijona EUR, kar predstavlja skoraj tretjino običajnega praga za odobritev pomoči iz Solidarnostnega sklada, ki je v Franciji veljal za leto 2010 in je znašal 3,467 milijarde EUR (tj. 3 milijarde EUR v cenah iz leta 2002). Medtem ko se določba Uredbe nanaša na posledice (ene) nesreče, Komisija že od nekdaj priznava, da se zaporedje podobnih dogodkov v kratkem času, ki imajo isti izvor ali so prizadeli isto območje, lahko obravnava kot en sam dogodek v smislu Uredbe. Dogodke različnega izvora, ki so prizadeli različna območja, pa je treba ocenjevati ločeno. Komisija je 4. aprila 2011 odločila, da se tri poplave, navedene v vlogi, ne morejo obravnavati kot neobičajne nesreče v smislu Uredbe. Nemški organi so bili o tem ustrezno obveščeni. Slovenija (jesenske poplave leta 2010) Slovenijo so med 17. in 22. septembrom 2010 prizadele hude poplave, ki so močno poškodovale predvsem kulturno dediščino, javno infrastrukturo in domove. Slovenski organi so za pomoč iz Solidarnostnega sklada zaprosili 26. novembra 2010. Ker ocenjena skupna neposredna škoda v višini 251,3 milijona EUR presega prag za odobritev pomoči iz Solidarnostnega sklada, ki je veljal za Slovenijo, (tj. 217,67 milijona EUR glede na podatke za leto 2008), je bila nesreča opredeljena kot „večja naravna nesreča“ v skladu z Uredbo. Komisija se je 24. februarja 2011 odločila, da vlogi Slovenije ugodi in dodeli finančno pomoč v višini 7,460 milijona EUR. Postopek spremembe proračuna se je zaključil 14. julija 2011. Po sklenitvi sporazuma o izvajanju s Slovenijo so bila sredstva lahko izplačana 8. decembra 2011. Hrvaška (jesenske poplave leta 2010) Hrvaška se je med 17. in 22. septembrom 2010 soočala z močnim deževjem, ki je še posebej prizadelo območje na zahodu države. Ker je bila Hrvaška v času predložitve vloge v procesu pogajanj o pristopu k EU, je bila načeloma upravičena do pomoči iz Solidarnostnega sklada. Nesreča je povzročila veliko škodo na infrastrukturi, v kmetijskem sektorju in na zasebni lastnini. Skupna neposredna škoda je bila ocenjena na 47,003 milijona EUR. Ker je ta znesek pod pragom 275,80 milijona EUR (tj. 0,6 % hrvaškega BND v letu 2008), nesreče ni bilo mogoče opredeliti kot „večje naravne nesreče“. Vendar pa so bile poplave na Hrvaškem iste kot tiste, ki so v Sloveniji povzročile večjo nesrečo. Pogoj iz drugega pododstavka člena 2(2) Uredbe Sveta (ES) št. 2012/2002, po katerem država, ki jo je prizadela ista večja nesreča kot sosednjo državo, lahko izjemoma prejme pomoč iz Solidarnostnega sklada, je bil tako izpolnjen in Komisija se je odločila, da Hrvaški odobri finančno pomoč v višini 1,175 milijona EUR. Postopek spremembe proračuna se je zaključil 14. julija 2011. Po sklenitvi sporazuma o izvajanju z Republiko Hrvaško so bila sredstva izplačana 1. decembra 2011. Madžarska (razlitje rdečega blata) V tovarni aluminija Magyar Alumínium Zrt (MAL Ltd.) blizu madžarske vasi Kolontár je 4. oktobra 2010 počil rezervoar rdečega blata, zaradi česar je prišlo do razlitja velike količine rdečega blata, ki je poplavilo več naselij. Nesreča je povzročila resno onesnaženje, poškodovani so bili stanovanjski domovi in most, na stotine ljudi je bilo evakuiranih, 286 ljudi je bilo ranjenih, deset pa je bilo smrtnih žrtev. Madžarski organi so se odločili predložiti vlogo za pomoč iz Solidarnostnega sklada, ki jo je Komisija prejela 13. decembra 2010. Skupna neposredna škoda, ki jo je povzročila nesreča, je bila ocenjena na 174,32 milijona EUR. Običajni prag za odobritev pomoči iz Solidarnostnega sklada za Madžarsko v letu 2010 je znašal 590,71 milijona EUR (tj. 0,6 % BND Madžarske iz leta 2008). Ker je bila neposredna škoda nesreče znatno nižja od običajnega praga, je Madžarska predložila vlogo na podlagi merila „neobičajne regionalne nesreče“. Člen 2(1) Uredbe določa, da to velja zlasti ob večjih naravnih nesrečah[1] in zato v osnovi tehnoloških nesreč ne izključuje iz področja uporabe. Vendar pa se te lahko štejejo za upravičene samo, če so izpolnjeni nadaljnji pogoji. Člen 3(3) Uredbe Sveta (ES) št. 2012/2002 plačila iz Sklada načeloma omejuje na financiranje ukrepov za odpravljanje škod, proti katerim se ni mogoče zavarovati. Škodo, ki jo povzročilo razlitje rdečega blata, pa so povzročile okvare industrijskih obratov. Neodvisno od vprašanja glede kakršne koli odgovornosti posameznika, bi morali biti lastniki in/ali upravljavci tovarne aluminija zavarovani proti tveganjem, ki so povezana z upravljanjem naprave (objektivna odgovornost). Treba je torej upoštevati, da se je za škodo, ki jo je povzročilo razlitje rdečega blata, možno zavarovati. Vloga poleg tega ni preučila vprašanja odgovornosti. Člen 8(1) Uredbe Sveta (ES) št. 2012/2002 pa obvezuje države upravičenke, da si prizadevajo za vsako mogoče povračilo škode od tretjih oseb. Člen 3(3) Uredbe Sveta (ES) št. 2012/2002 določa, da se plačila iz sklada v zvezi s stroški škode, ki jih je pozneje krila tretja oseba, vrne. V skladu z načelom „onesnaževalec plača“ sta lastnik in/ali upravljavec industrijskega kompleksa odgovorna za kakršno koli škodo, ki je povezana z napravo, za katero ne obstaja nikakršna morebitna osebna odgovornost ali zavarovalno kritje. Solidarnostni sklad za takšno škodo torej ne posreduje. Iz zgoraj navedenih razlogov se madžarske nesreče z rdečim blatom ne more smatrati kot take, ki izpolnjuje merila iz Uredbe Sveta (ES) št. 2012/2002 za odobritev pomoči iz Solidarnostnega sklada. Madžarska je bila o odločitvi Komisije ustrezno obveščena. 3. Nove vloge, prejete leta 2011 V letu 2011 so bile prejete vloge Italije (poplave v Benečiji), Španije (potres v Lorci) in Cipra (eksplozija v pomorskem oporišču). Tik pred koncem leta 2011 je Komisija prejela še eno vlogo Italije (poplave v Liguriji in Toskani). Ocenjevanje vlog Cipra in Italije (poplave v Liguriji in Toskani) pa so bile lahko zaključene šele v letu 2012 in bodo predstavljene v letnem poročilu za leto 2012. Italija (poplave v Benečiji) Pokrajino Benečija na severovzhodu Italije so v obdobju od 31. oktobra do 2. novembra 2010 prizadeli močni nalivi, situacijo pa je še poslabšalo taljenje snega, zaradi česar so reke prestopile bregove in poplavile obsežne predele ter s tem povzročile škodo na cestnih in infrastrukturnih omrežjih, v kmetijstvu, podjetjih ter domovih. Po celotni Benečiji je bila zabeležena znatna škoda, še posebej pa je bilo prizadeto porečje reke Bacchiglione vključno z urbanima območjema Vicenza in Padova. Italija je nato predložila vlogo za finančno pomoč iz Solidarnostnega sklada, ki jo je Komisija prejela 7. januarja 2011. Sredi avgusta 2011 je Komisija prejela znatno spremenjeno vlogo. Po podrobni preučitvi vloge je Komisija ugotovila, da vloga Italije sodi med „neobičajne regionalne nesreče“. Skupna neposredna škoda, kot jo je potrdila Komisija, je znašala 676,36 milijona EUR, kar je 19 % običajnega praga, ki je v Italiji veljal za leto 2011 in je znašal 3,536 milijarde EUR (tj. 3 milijarde EUR v cenah iz leta 2002). Komisija je zato 17. novembra 2011 odobrila vlogo Italije in predlagala odobritev pomoči iz Solidarnostnega sklada v višini 16,9 milijona EUR. Postopek spremembe proračuna se je zaključil 13. decembra 2011. Vendar so bila proračunska sredstva na voljo šele sredi februarja 2012. Po sklenitvi sporazuma o izvajanju z Italijo so bila sredstva lahko izplačana 15. junija 2012. Španija (potres v Lorci) Špansko mesto Lorca sta 11. maja 2011 prizadela dva zaporedna potresa z močjo 5,2, ki sta povzročila devet smrtnih žrtev in veliko škode. Španija je predložila vlogo za finančno pomoč iz Solidarnostnega sklada, ki jo je Komisija prejela 20. julija 2011, sledila pa ji je posodobljena različica 1. avgusta 2011. Skupna neposredna škoda zaradi nesreče, kot jo je potrdila Komisija, je znašala 842,84 milijona EUR, kar je 23,84 % običajnega praga, ki je v Španiji veljal za leto 2011 in je znašal 3,536 milijarde EUR (tj. 3 milijarde EUR v cenah iz leta 2002). Komisija se je 17. novembra 2011 odločila ugoditi vlogi Španije na podlagi izjemnih določb za „neobičajne regionalne nesreče“ in je predlagala odobritev pomoči iz Solidarnostnega sklada v višini 21,1 milijona EUR. Postopek spremembe proračuna se je zaključil 13. decembra 2011. Vendar pa so bila proračunska sredstva na voljo šele sredi februarja 2012. Plačilo sredstev se bo izvedlo potem, ko bo med Komisijo in Španijo podpisan sporazum o izvajanju. 4. Financiranje V letu 2011 so bila iz Solidarnostnega sklada izplačana nepovratna sredstva za šest primerov, katerih vloge so bile prejete poleti 2010. Ustrezni predhodni predlog spremembe proračuna št. 1 za leto 2011 je bil dokončno zaključen 6. aprila 2011[2]. Plačila so bila izvršena poleti in jeseni 2011. Sredstva iz Sklada so bila odobrena še za tri vloge, prejete proti koncu leta 2010. Predhodni predlog spremembe proračuna št. 2 za leto 2011 zadeva poplave na Češkem, Sloveniji in na Hrvaškem (jesenske poplave 2010), odobril pa ga je proračunski organ 14. julija 2011. Plačila so bila izvršena ob koncu leta 2011, po sprejetju sklepa o nepovratni pomoči in potem, ko so bili podpisani sporazumi o izvajanju[3]. Kar zadeva vloge, prejete v letu 2011, bi bila pomoč iz Sklada lahko odobrena v primeru Italije (poplave v Benečiji) in Španije (potres v Lorci). Ustrezni predhodni predlog spremembe proračuna št. 7 za leto 2011 je proračunski organ odobril 13. decembra 2011[4]. Vendar so plačila zamujala, ker so morala biti proračunska sredstva prenesena v leto 2012, sporazumi o izvajanju pa so morali biti zaključeni. Sredstva iz Solidarnostnega sklada, odobrena leta 2011 Država upravičenka || Nesreča || Kategorija || Znesek, izplačan leta 2011 (EUR) Slovaška || spomladanske poplave leta 2010 || večja || 20 430 841 Poljska || spomladanske poplave leta 2010 || večja || 105 567 155 Češka || spomladanske poplave leta 2010 || sosednja || 5 111 401 Madžarska || spomladanske poplave leta 2010 || večja || 22 485 772 Hrvaška || spomladanske poplave leta 2010 || sosednja || 3 825 983 Romunija || spomladanske poplave leta 2010 || večja || 24 967 741 Češka || jesenske poplave leta 2010 || regionalna || 10 911 939 Slovenija || jesenske poplave leta 2010 || večja || 7 459 637 Hrvaška || jesenske poplave leta 2010 || sosednja || 1 175 071 Italija || poplave v Benečiji leta 2010 || regionalna || 16 908 925 Španija || potres v Lorci leta 2011 || regionalna || 21 070 950 SKUPAJ || 239 915 415 5. Spremljanje Komisija je v letu 2011 izvedla nadzorne obiske v petih državah upravičenkah do nepovratnih sredstev iz Solidarnostnega sklada, da bi pridobila informacije o sistemih, ki so jih pristojni nacionalni organi vzpostavili za uporabo nepovratnih sredstev iz zadevnega Solidarnostnega sklada in da bi razpravljala o posebnih vprašanjih organov za izvajanje: – v Dublinu (Irska) 1. julija 2011 v zvezi z dodeljenimi nepovratnimi sredstvi v višini 13 milijonov EUR po poplavah novembra 2009; – v Poitiersu (Francija) 12. julija 2011 v zvezi z dodeljenimi nepovratnimi sredstvi v višini 35,6 milijona EUR po nevihti Xynthia februarja 2010; – na Madeiri (Portugalska) 1. septembra 2011 po dodelitvi 31,3 milijona EUR nepovratnih sredstev zaradi blatnih in zemeljskih plazov februarja 2010; – v Bukarešti (Romunija) od 7. do 8. novembra 2011 v zvezi s 25 milijoni EUR dodeljenih nepovratnih sredstev v letu 2011 zaradi poplav junija 2010; – v Budimpešti (Madžarska) 24. novembra 2011 v zvezi z 22,5 milijona EUR dodeljenih nepovratnih sredstev po poplavah maja 2010. Obiski Komisije so bili na splošno zelo pozitivno sprejeti in so dali zadostno zagotovilo, da so ustrezni organi izvajanje in nadzor opravljali na pravilen način ter v skladu s predpisi, ki jih določajo Uredba o Solidarnostnem skladu, sklep o nepovratni pomoči in sporazum o izvajanju. Po prejemu končnih poročil bo Komisija opravila dodatne analize in po potrebi ustrezno ukrepala. 6. Zaključki Člen 8(2) Uredbe o Solidarnostnem skladu določa, da država upravičenka najpozneje v šestih mesecih po izteku enoletnega roka od datuma izplačila nepovratnih sredstev predloži poročilo o finančnem izvajanju nepovratnih sredstev (poročilo o izvajanju) z utemeljitvijo izdatkov (izjava o veljavnosti). Ob koncu tega postopka Komisija zaključi pomoč iz Sklada. V letu 2011 so bile zaključene tri vloge za pomoč iz Solidarnostnega sklada. (1) V primeru poplav v Bolgariji spomladi 2005 je bila odobrena finančna pomoč v višini 9,7 milijona EUR, poročilo o izvajanju pa je prispelo 17. januarja 2008. Revizijska dela bolgarskih organov so pokazala neupravičene izdatke v višini 225 150 EUR. Posledično in v dogovoru z bolgarskimi organi je Komisija začela postopek izterjave in 29. decembra 2008 je bil od bolgarskih organov izterjan znesek v višini 225 150 EUR. Nadaljnje analize in ocene Komisije so bile zaključene leta 2011. Komisija je primer zaključila februarja 2011. (2) Kar zadeva zaključitev pomoči za neurje, ki je prizadelo otok Reunion (Francija) leta 2007, za katero je bila odobrena finančna pomoč v višini 5,29 milijona EUR, je bilo poročilo o izvajanju prejeto 13. julija 2009. Kot posledica neupravičenih izdatkov, ki so jih navedli francoski organi, so bili izdatki za 53 680 EUR nižji od dodeljenega zneska. Po nadaljnjih analizah in ocenah končnega poročila in ob upoštevanju dejstva, da se francoski organi niso pritožili na zaključno pismo Komisije v roku dveh mesecev, je Komisija začela postopek za izterjavo zneska v višini 53 680 EUR. Znesek je Komisija prejela in vloga je bila zaključena junija 2011. (3) Kar zadeva zaključitev primera o poplavah na Madžarskem leta 2006 je Komisija odobrila finančno pomoč v višini 15 milijonov EUR. Poročilo o izvajanju je Komisija prejela 18. maja 2009. Madžarski organi so v svojem končnem poročilu navedli, da so bili izdatki za 4 598 EUR nižji od dodeljenih nepovratnih sredstev. Posledično in po nadaljnjih analizah ter pregledih, ki jih je izvedla Komisija, je bil od madžarskih organov izterjan znesek v višini 4 598 EUR. Komisija je primer zaključila septembra 2011. V letu 2011 je Komisija prejela končna poročila o uporabi nepovratnih sredstev, dodeljenih v letu 2009, Francije (neurje Klaus leta 2009) in Italije (potres v deželi Abruci leta 2009). Ob koncu obdobja, ki ga zajema to letno poročilo, se ocenjevanje teh poročil o izvajanju še ni zaključilo. 7. Sporočilo o prihodnosti Solidarnostnega sklada EU Komisija je 6. oktobra 2011 predstavila sporočilo o prihodnosti Solidarnostnega sklada EU[5], katerega cilj je omogočiti večjo odzivnost Sklada ob nesrečah, večjo prepoznavnost, njegova operativna merila pa jasnejša. Komisija je že leta 2005 predstavila zakonodajni predlog za spremenjeno Uredbo o Solidarnostnem skladu, vendar mu večina držav članic ni bila naklonjena. Komisija je zato predlog umaknila. Komisija še vedno meni, da bi bilo mogoče bistveno izboljšati delovanje Solidarnostnega sklada EU že z minimalnimi spremembami sedanje uredbe brez poseganja v njen namen, področje uporabe, financiranje in obseg porabe sredstev. Predlagana sprememba Uredbe ne bi vodila do sprememb glede upravičenosti za ukrepe, ki se financirajo iz Sklada, kot so takojšnje popravilo ključne infrastrukture in stroški za uporabo sredstev za odzivanje. Elementi iz predloga leta 2005, kot so razširitev področja uporabe, sprememba praga ali odprava kategorije, imenovane regionalne nesreče, v sporočilo niso vključeni. Sporočilo predlaga naslednje spremembe: · jasno opredeljeno področje uporabe Solidarnostnega sklada z omejitvijo na naravne nesreče in njihove posledice. „Verižne posledice“, kot so tehnološke nesreče, ki izvirajo iz naravnih nesreč, bi ostale upravičene do pomoči; · preprosto novo opredelitev regionalnih nesreč, ki temelji na enotnem objektivnem (na podlagi BDP) merilu; to bi odpravilo pomanjkanje jasnosti veljavnih določb o pogojih za izjemno odobritev pomoči iz Solidarnostnega sklada EU; · uvedbo predplačil (na zahtevo) in pospešitev izplačil za izboljšanje učinkovitosti Sklada in povečanje njegove razpoznavnosti; · jasnejši odziv na počasi odvijajoče se nesreče, kot je suša; · upravno poenostavitev in pridobivanje na času z združevanjem sklepov o nepovratni pomoči in sporazumov o izvajanju; · Komisija želi z državami članicami prav tako raziskati, ali bi Solidarnostni sklad lahko pripomogel k večji odzivnosti na nesreče in klimatske spremembe z uvedbo spodbud za povečanje preventivnih ukrepov; · Komisija je prav tako pripravljena razpravljati o katerih koli drugih elementih, ki bi jih države članice mogoče želele vključiti z namenom, da bi Sklad postal učinkovitejši. V času sprejetja tega poročila se v okviru Sveta, Evropskega parlamenta in ostalih zainteresiranih strani odvijajo razprave glede sporočila. Komisija preučuje možnosti za nov zakonodajni predlog. 8. Sklepi Medtem ko je Komisija v letu 2011 prejela le manjše število vlog za odobritev sredstev iz Solidarnostnega sklada, se je obravnava rekordnega števila vlog, prejetih leta 2010, nadaljevala v letu 2011. Te vloge so potrdile številna vprašanja in težnje, ki so se pojavile in o katerih se je poročalo v preteklih letih. Večje nesreče – ki so glavno področje Solidarnostnega sklada – je relativno enostavno oceniti na podlagi enotnega strogega merila (skupna neposredna škoda presega prag), ki je potreben za odobritev pomoči. Vendar te nesreče tvorijo le približno tretjino prejetih vlog. Velika večina vlog zadeva manjše nesreče, ki temeljijo predvsem na merilu za tako imenovane „neobičajne regionalne nesreče za katere je zakonodajalec predvidel, da so redka izjema in za katere je na voljo le 7,5 % letnih proračunskih sredstev iz Solidarnostnega sklada. Pogoji iz Uredbe za ugoditev takšnim vlogam so zapleteni in jih je precej težko izpolniti. Komisija zato večino vlog, povezanih z regionalnimi nesrečami, zavrne. Jasnejša in enostavnejša merila, na podlagi katerih se lahko odobri pomoč za regionalne nesreče, bi bila koristna. Ponovno je postalo jasno, da vloge, ki se nanašajo na industrijske nesreče in druge nenaravne nesreče, običajno ne izpolnjujejo meril za upravičenost Uredbe zaradi načela „onesnaževalec plača“ in ker je iz Solidarnostnega sklada izključena škoda, proti kateri se da zavarovati. Kot je že navedeno v oktobrskem sporočilu, bi bolj jasno opredeljeno področje uporabe, omejeno na naravne nesreče in njihove posledice, odpravilo pravno negotovost. Obravnava vlog, ki so prejete pozneje v danem letu, običajno ne more biti zaključena v istem letu. Določba Uredbe, v skladu s katero se 25 % od milijardnega zneska, letno dodeljenega Skladu, ne sme porabiti pred 1. oktobrom, da ne bi prezgodaj porabili finančnih sredstev, je zato dejansko brez učinka. Dodatno je treba razmisliti o tem, kako bi sredstva lahko izplačali hitreje. Sporočilo o prihodnosti Solidarnostnega sklada vsebuje številne elemente za izboljšanje pravnega okvira in posledično učinkovitosti Sklada. Sporočilo tako daje podlago za morebiten zakonodajni predlog, ki bi omogočil večjo odzivnost Sklada v primeru nesreč, večjo razpoznavnost, merila njegovega delovanja pa jasnejša. Priloga 1: Pragi za večje nesreče, veljavni leta 2011 (na podlagi podatkov iz leta 2009 za bruto nacionalni dohodek) || || || (v milijonih EUR) Država || BND 2009* || 0,6 % BND* || Prag za večje nesreče za leto 2011* AT || ÖSTERREICH || 271 459 || 1 628,756 || 1 628,756 BE || BELGIË/BELGIQUE || 342 261 || 2 053,566 || 2 053,566 BG || BULGARIA || 33 113 || 198,678 || 198,678 CY || KYPROS || 16 641 || 99,845 || 99,845 CZ || ČESKÁ REPUBLIKA || 129 046 || 774,274 || 774,274 DE || DEUTSCHLAND || 2 430 940 || 14 585,640 || 3 535,904** DK || DANMARK || 226 447 || 1 358,684 || 1 358,684 EE || ΕESTI || 13 538 || 81,230 || 81,230 EL || ELLADA || 226 644 || 1 359,863 || 1 359,863 ES || ESPAÑA || 1 029 541 || 6 177,246 || 3 535,904** FI || SUOMI/FINLAND || 171 383 || 1 028,298 || 1 028,298 FR || FRANCE || 1 922 845 || 11 537,070 || 3 535,904** HR || HRVATSKA || 43 572 || 261,431 || 261,431 HU || MAGYARORSZÁG || 88 291 || 529,747 || 529,747 IE || ÉIRE/IRELAND || 132 601 || 795,607 || 795,607 IS || ICELAND || 7 787 || 46,723 || 46,723 IT || ITALIA || 1 494 576 || 8 967,457 || 3 535,904** LT || LIETUVA || 27 010 || 162,057 || 162,057 LU || LUXEMBOURG (G. D.) || 26 765 || 160,590 || 160,590 LV || LATVIJA || 19 954 || 119,723 || 119,723 MT || MALTA || 5 451 || 32,704 || 32,704 NL || NEDERLAND || 556 518 || 3 339,108 || 3 339,108 PL || POLSKA || 299 518 || 1 797,108 || 1 797,108 PT || PORTUGAL || 162 331 || 973,986 || 973,986 RO || ROMÂNIA || 113 652 || 681,913 || 681,913 SE || SVERIGE || 296 151 || 1 776,908 || 1 776,908 SI || SLOVENIJA || 34 704 || 208,224 || 208,224 SK || SLOVENSKO || 62 575 || 375,452 || 375,452 TR || TÜRKIYE || 330 413 || 1 982,480 || 1 982,480 UK || UNITED KINGDOM || 1 587 886 || 9 527,315 || 3 535,904** Pragi so opredeljeni kot 0,6 % BND ali 3 milijarde EUR po cenah iz leta 2002, pri čemer se upošteva nižji znesek. *Zaokrožene številke. ** ~ 3 milijarde EUR po cenah iz leta 2002. Vir: Eurostat Priloga 2: Tekoče vloge iz leta 2010 za pomoč iz Solidarnostnega sklada in nove vloge, o katerih se je odločalo leta 2011 Leto || 2010 || 2011 Država prosilka || Francija || Češka || Nemčija || Slovenija || Hrvaška || Madžarska || Italija || Španija || Ciper || Italija Ime in vrsta nesreče || poplave v departmaju Var || jesenske poplave || poplave na Saškem || jesenske poplave || jesenske poplave || razlitje rdečega blata || poplave v Benečiji || potres v Lorci || eksplozija v pomorskem oporišču || poplave v Liguriji in Toskani Datum prve škode || 15. 6. 2010 || 7. 8. 2010 || 7. 8. 2010 || 17. 9. 2010 || 17. 9. 2011 || 4. 10. 2010 || 31. 10. 2010 || 11. 5. 2011 || 11. 7. 2011 || 25. 10. 2011 Datum vloge || 24. 8. 2010 || 14. 10. 2010 || 15. 10. 2010 || 26. 11. 2010 || 25. 11. 2010 || 13. 12. 2010 || 7. 1. 2011 || 20. 7. 2011 || 19. 9. 2011 || 22. 12. 2011 Popolne informacije na voljo dne || – || – || –- || – || – || – || 11. 8. 2011 || 1. 8. 2011 || 24. 11. 2011 20. 1. 2012 || – Prag večje nesreče (v milijonih EUR) || 3466,57 || 824,03 || 3466,57 || 217,67 || 275,80 || 590,71 || 3535,90 || 3535,90 || 99,85 || 3535,90 Skupna neposredna škoda (v milijonih EUR)[6] || 740,70 || 436,48 || 937,77 || 251,30 || 47 || 174,32 || 676,36 || 842,84 || – || 722,47 Kategorija || (regionalna) || regionalna || (regionalna) || večja || sosednja || (regionalna) || regionalna || regionalna || (večja)/nenaravna || regionalna Škoda/prag || 21,37 % || 52,97 % || 27,05 % || 115,45 % || 17,04 % || 29,51 % || 19,13 % || 23,84 % || – || 20,43 % Stroški upravičenih nujnih ukrepov (v milijonih EUR) || 197,54 || 334,77 || 489 || 171,27 || 28,65 || – || 573,23 || 104 || – || 511,43 Upravičeni strošek/skupna škoda || 26,67 % || 76,70 % || 52,14 % || 68,15 % || 60,95 % || – || 84,75 % || 12,34 % || – || 70,79 % Pomoč/upravičeni strošek || – || 3,26 % || – || 4,36 % || 4,10 % || – || 2,95 % || 20,26 % || – || 3,53 % Stopnja pomoči (% skupne škode) || – || 2,5 % || – || 2,97 % || 2,5 % || – || 2,5 % || 2,5 % || – || 2,5 % Datum sklepa o nepovratni pomoči || zavrnjena || 22. 8. 2011 || zavrnjena || 19. 9. 2011 || 19. 8. 2011 || zavrnjena || 28. 3. 2012 || 9. 3. 2012 || zavrnjena || tekoča Datum sporazuma o izvajanju (sprejetje) || – || 11. 10. 2011 || – || 4. 11. 2011 || 14. 9. 2011 || – || 23. 4. 2012 || 26. 6. 2012 || – || tekoča Odobrena pomoč (v EUR) || – || 10 911 939 || – || 7 459 637 || 1 175 071 || – || 16 908 925 || 21 070 950 || – || 18 061 682 Priloga 3: Vloge za pomoč iz Solidarnostnega sklada EU od leta 2002 Leto || Država || Vrsta nesreče || Škoda (v milijonih EUR) || Kategorija || Odobrena pomoč (v milijonih EUR) || 2 0 0 2 || 1 || AT || poplave || 2 900 || večja || 134 || 2 || CZ || poplave || 2 300 || večja || 129 || 3 || FR || poplave (Le Gard) || 835 || regionalna || 21 || 4 || DE || poplave || 9 100 || večja || 444 || Skupna pomoč za vloge v letu 2002 || || || 728 || 2 0 0 3 || 1 || ES || razlitje nafte (Prestige) || 436 || regionalna || 8,626 || 2 || IT || potres (Molise/Apulija) || 1 558 || regionalna || 30,826 || 3 || IT || izbruh vulkana (Etna) || 894 || regionalna || 16,798 || 4 || IT || poplave (severna Italija) || (1 900) || (večja) || zavrnjena || 5 || GR || neugodne zimske vremenske razmere || (ni jasno) || (večja?) || zavrnjena || 6 || PT || gozdni požari || 1 228 || večja || 48,539 || 7 || FR || gozdni požari (južna Francija) || 531 || (regionalna) || zavrnjena || 8 || ES || gozdni požari (na meji s Portugalsko) || 53 || sosednja država || 1,331 || 9 || MT || poplave || 30 || večja || 0,961 || 10 || IT || poplave (Furlanija - Julijska krajina) || (525) || (regionalna) || zavrnjena || Skupna pomoč za vloge v letu 2003 || || || 107,081 || 2 0 0 4 || 1 || FR || poplave (delta Rone) || 785 || regionalna || 19,625 || 2 || ES || poplave (Malaga) || (73) || (regionalna) || zavrnjena || 3–9 || ES || gozdni požari (7 vlog) || (480) || (regionalna) || vseh 7 zavrnjenih || 10 || SK || poplave || (29) || (regionalna) || zavrnjena || 11 || SI || potres || (13) || (regionalna) || preklicano || Skupna pomoč za vloge v letu 2004 || || || 19,625 || 2 0 0 5 || 1 || SK || neurje (Tatre) || 203 || večja || 5,668 || 2 || IT || poplave (Sardinija) || (223. precenjene) || (regionalna) || zavrnjena || 3 || EE || neurje || 48 || večja || 1,29 || 4 || LV || neurje || 193 || večja || 9,487 || 5 || SE || neurje „Gudrun“ || 2 297 || večja || 81,725 || 2 0 0 5 || 6 || LT || neurje || 15 || sosednja država || 0,379 || 7 || GR || poplave reke Evros || (112) || (regionalna) || zavrnjena || 8 || RO || spomladanske poplave || 489 || večja || 18,798 || 9 || BG || spomladanske poplave || 222 || večja || 9,722 || 10 || BG || poletne poplave || 237 || večja || 10,632 || 11 || RO || poletne poplave || 1 050 || večja || 52,4 || 12 || AT || poplave (Tirolska/Vorarlberg) || 592 || regionalna || 14,799 || Skupna pomoč za vloge v letu 2005 || || || 204,905 || 2 0 0 6 || 1 || UK || eksplozija skladišča nafte Buncefield || (700) || (regionalna) || preklicano || 2 || GR || poplave reke Evros || 372 || regionalna || 9,306 || 3 || HU || poplave || 519 || večja || 15,064 || 4 || ES || gozdni požari v Galiciji || (91) || (regionalna) || zavrnjena || Skupna pomoč za vloge v letu 2006 || || || 24,370 || 2 0 0 7 || 1 || DE || neurje „Kyrill“ || 4 750 || večja || 166,9 || 2 || FR || Reunion ciklon „Gamede“ || 211 || regionalna || 5,29 || 3 || ES || poplave na otoku El Hierro || (18) || (regionalna) || zavrnjena || 4 || ES || poplave v pokrajini La Mancha || (66) || (regionalna) || zavrnjena || 5 || UK || poplave || 4 612 || večja || 162,387 || 6 || CY || gozdni požari || (38) || (regionalna) || zavrnjena || 7 || ES || gozdni požari na Kanarskih otokih || (144) || (regionalna) || zavrnjena || 8-16 || IT || 9 vlog za gozdne požare v 9 deželah || – || (regionalna) || ni dopustna, rok zamujen || 17 || FR || orkan „Dean“ na Martiniku || 509 || regionalna || 12,78 || 18 || GR || gozdni požari || 2 118 || večja || 89,769 || 19 || SI || poplave || 233 || večja || 8,254 || Skupna pomoč za vloge v letu 2007 || || || 445,380 || 2 0 0 8 || 1 || CY || suša || 165,4 || večja || 7,605 || 2 || RO || poplave || 471,4 || regionalna || 11,785 || Skupna pomoč za vloge v letu 2008 || || || 19,390 || || || || || || 2 0 0 9 || 1 || FR || neurje Klaus || 3 805,5 || večja || 109,377 || 2 || IT || potres v deželi Abruci || 10 212,0 || večja || 493,771 || 3 || GR || gozdni požari || (152,8) || (regionalna) || zavrnjena || 4 || CY || neurja || (2,6) || (regionalna) || zavrnjena || 5 || GR || poplave na otoku Evia || (83,2) || (regionalna) || zavrnjena || 6 || IT || zemeljski plazovi v Mesini || (598,9) || (regionalna) || zavrnjena || Skupna pomoč za vloge v letu 2009 || || || 603,148 || 2 0 1 0 || 1 || IE || poplave 2009 || 520,9 || regionalna || 13,022 || 2 || IT || poplave v Toskani || (211,7) || (regionalna) || zavrnjena || 3 || ES || poplave v Andaluziji || (709,7) || (regionalna) || zavrnjena || 4 || PT || blatni in zemeljski plazovi v Madeiri || 1 080 || večja || 31,256 || 5 || FR || neurje Xynthia || 1 425 || regionalna || 35,636 || 6 || SK || poplave || 649,9 || večja || 20,431 || 7 || PL || poplave || 2 993,7 || večja || 105,567 || 8 || CZ || poplave (pomlad) || 204,5 || sosednja država || 5,111 || 9 || HU || poplave || 719,3 || večja || 22,486 || 10 || HR || poplave (pomlad) || 153,04 || sosednja država || 3,826 || 11 || FR || poplave v departmaju Var || (703–778) || (regionalna) || zavrnjena || 12 || RO || poplave || 875,75 || večja || 24,968 || 13 || CZ || poplave (jeseni) || 436,5 || regionalna || 10,912 || 14 || DE || poplave na Saškem || (937,7) || (regionalna) || zavrnjena || 15 || HR || poplave (jeseni) || 47 || sosednja država || 1,175 || 16 || SI || poplave (jeseni) || 251,3 || večja || 7,460 || 17 || HU || razlitje rdečega blata || (174,32) || (regionalna) || zavrnjena || Skupna pomoč za vloge v letu 2010 || || || 281,849 || 2 0 1 1 || 1 || IT || poplave v Benečiji 2010 || 676,36 || regionalna || 16,909 || 2 || ES || potres v Lorci 2011 || 842,84 || regionalna || 21,071 || 3 || CY || eksplozija v pomorskem oporišču 2011 || (357) || (večja)/nenaravna || zavrnjena || 4 || IT || poplave v Liguriji in Toskani 2011 || 722,5 || regionalna || 18,062 || Skupna pomoč za vloge v letu 2011 || || || 56,042 || Skupni znesek pomoči, odobrene od leta 2002 2 489,798835 milijona EUR [1] Člen 2(1) določa: „Na zahtevo države članice ali države, ki se z Evropsko unijo pogaja o pristopu, v nadaljnjem besedilu „države upravičenke“, je pomoč iz sklada mogoče uporabiti zlasti ob večji naravni nesreči, ki se zgodi na ozemlju navedene države, ki resno vpliva na pogoje za življenje, naravno okolje ali gospodarstvo v eni regiji ali več ali v eni državi ali več.“ [2] Sprememba proračuna (SP) št. 1 za leto 2011 zajema odobritev Solidarnostnega sklada EU v višini 182 388 893 EUR v odobritvah za prevzem obveznosti in odobritvah plačil v zvezi s posledicami močnega deževja na Poljskem, Slovaškem, Češkem, Madžarskem, Hrvaškem in v Romuniji. Sprejel jo je Evropski parlament 6. aprila 2011. COM(2011) 9 UL L 172, 30.6.2011. [3] Predhodni predlog spremembe proračuna št. 2 k proračunu za leto 2011 (COM(2011) 154) je bil sprejet kot sprememba proračuna št. 3, ki jo je Evropski parlament sprejel 14. julija 2011. Zajema odobritev Solidarnostnega sklada EU v višini 19 546 647 EUR v odobritvah za prevzem obveznosti in odobritvah plačil v zvezi s posledicami močnega deževja v Sloveniji, na Hrvaškem in Češkem. UL L 213, 19.8.2011. [4] Sprememba proračuna (SP) št. 7 za leto 2011 zajema odobritev Solidarnostnega sklada EU za znesek v višini 37 979 875 EUR v odobritvah za prevzem obveznosti in odobritvah plačil, ki se nanašajo na potres v španski Murcii (21 070 950 EUR) in poplave v italijanski Benečiji (16 908 925 EUR). Sprejel jo je Evropski parlament 13. decembra 2011. COM(2011) 796, 21.11.2011. UL L 62, 2.3. 2012. [5] COM(2011) 613. [6] Znesek skupne neposredne škode, ki jo je potrdila Komisija